Diabess Tea | A cukorbetegség szövődményei
cukorbetegségcukorbetegség szövődményeiDiabess-Györgyteadiabéteszes lábgyógynövények cukorbetegségreneuropátiaretinopátiaszív- és érrendszeri betegségek
Szív- és érrendszeri betegségek, diabéteszes láb, veseelégtelenség, retinopátia: ezek a cukorbetegség leggyakoribb, legsúlyosabb szövődményei. Hívjuk segítségül a gyógynövényeket, melyek közül több is alkalmas lehet a szövődmények megelőzésére, kialakulásuk késleltetésére.
Ezek a diabétesz egyik leggyakoribb szövődményei, melyeket sokszor össze sem kapcsolnak az értintettek az alapbetegséggel. Cukorbetegségnél az inzulinhatás elégtelen, vagy nem elegendő az inzulin mennyisége, ezért a sejtekbe nem tud bejutni a vérből a glükóz, és ennek következtében a vércukorszint kórosan megemelkedik. A vérben keringő felesleges cukor károsítja az ereket, hozzájárulhat az érelmeszesedés és érszűkület kialakulásához, amely először általában az alsó végtagokban jelentkezik. A szövődmények megelőzése, kialakulásuk késleltetése a cukorbeteg-gondozás egyik legfontosabb célja, ezért törekedni kell a vércukorszint karbantartására.
A gyógyteák itt is segíthetnek. A galagonya gyógytea segíthet az érfalak, szívizmok és a koszorúér rugalmasságának megőrzésében, értágító, vérnyomáscsökkentő hatása révén támogathatja a szív munkáját. Folyamatos, napi rendszerességű fogyasztása ajánlott az esti órákban.
A másik erre a célra eredményesen használható gyógytea a csipkebogyó. Érfalerősítő hatást tulajdonítanak neki, így az érszűkület, érelmeszesedés megelőzésére, kezelésének kiegészítésére használható. Naponta több csészével is fogyaszthatunk belőle. 3-4 órás hideg áztatással kell elkészíteni, hogy értékes C-vitamin-tartalma megmaradjon.
A diabéteszes láb az egyik leggyakoribb neuropátiás szövődmény. Magyarországon napi 10 amputációt végeznek cukorbetegség miatt, pedig a megfelelő edukáció, a korai diagnózis drasztikusan csökkenthetné a kényszerű beavatkozások számát. Az elégtelen vérkeringés, a károsodott idegműködés sérülékennyé teszi a végtagokat. A lábon keletkezett sebek nem gyógyulnak, elfekélyesednek, egyre súlyosabbak lesznek. Amennyiben a háziorvos is hozzájárul, a még nem elfekélyesedett sebek kezelése támogatható diólevél főzetével: mosogassák a lábat térdtől lefelé diólevélből készült jó erős teával, naponta 3-4 alkalommal, illetve a teát dörzsöljék bele a bőrbe.
Elkészítése: egy púpozott evőkanál diólevelet leforrázunk 2,5 dl vízzel, majd letakarva állni hagyjuk 15-20 percig. Naponta készítsünk friss főzetet! Egy másik módszer: a leforrázott diólevelet tegyék a nyílt sebre. Napi 3-4 alkalommal végzett kezelés már néhány héten belül látványos eredményt hoz.
Szintén ajánlom külsőleg a gyulladáscsökkentő, antiszeptikus hatású orbáncfűolajat.
A diabéteszes neuropátia, azaz a cukorbetegség miatti idegkárosodás a mozgató-, érző- és vegetatív idegeket egyaránt érintheti. Ha az emésztést szabályozó idegek is érintettek, akkor kialakul a puffadás, hányinger, esetleg székrekedés. Inkontinencia is előfordulhat.
A gyógynövények közül az orbáncfűteát vagy alkoholos kivonatát ajánlom erre az összetett jelenségre, mivel az orbáncfű kiváló idegnyugtató és emésztésjavító. Napi egy csészével kell inni a teáját az esti órákban. Ellenjavallat: vérhígítókkal, antidepresszánsokkal, szívgyógyszerekkel és fogamzásgátlókkal együtt alkalmazása nem ajánlott, és epekő esetén sem szabad fogyasztani. Ha külsőleg is kezelhető a probléma, akkor itt is az orbáncfű olaját ajánlom.
A veseelégtelenség, a vese csökkent működése is gyakori szövődmény. A cukorbetegség esetén kötelező rendszeres vér- és vizeletvizsgálat mutatja ki a károsodást. Veseműködést támogató gyógynövények a tejoltó galaj, a zsurló, a csalán, a nyírfa, a tyúkhúr és az aranyvessző.
A retinopátia a retina károsodása. A magas vércukorszint okozta diabéteszes retinopátia ma is a vakság leggyakoribb oka, ami miatt Magyarországon évente 1000 ember veszti el látását. A megelőzést a vércukorszint karbantartása mellett támogathatjuk a fenti gyógyteák fogyasztásával.
A gyógynövények közül Gyuri bácsi a diólevélteával való lemosást ajánlja: erősre főzött teába mártjuk az ujjunkat, a becsukott szemet kívülről lágyan megnedvesítjük naponta többször. Fontos, hogy a tea ne kerüljön a szembe.
Van egy speciális összetételű gyógytea is, amelyet Gyuri bácsi a cukorbetegeknek ajánl. Biztosan sokan ismerik az olvasók közül a Diabess-Györgytea történetét. Gyuri bácsi egy gyerekkori, cukorbeteg barátja miatt kezdte el annak idején, húsz éve kutatni, hogyan segíthetne a cukorbeteg embereken. A bükki füvesember legendás, sokat emlegetett javasasszony nagymamájától sok receptet örökölt, köztük cukorbetegségre valót is. Az összetételt saját tapasztalatai alapján tovább javította, fejlesztette. Gyuri bácsi teakeverékét 1999-ben bejegyezte a Szabadalmi Hivatal, 2006-ban pedig OGYI (Országos Gyógyszerészeti Intézet) engedélyes termék lett a füvesember cukorbetegeknek ajánlott gyógyteája.
A Diabess-Györgytea hozzájárulhat a vércukorszint egyensúlyban tartásához, enyhítheti a legtöbb tipikus cukorbeteg-tünetet (testsúly-növekedés ill. -csökkenés, végtagzsibbadás, neuropátia stb.) és késleltetheti a súlyos szövődmények, mint például a keringési problémák, magas vérnyomás, érelmeszesedés vagy veseelégtelenség kialakulását.